মুহাম্মাদ অ্যান্ড দি এম্পায়ার্স অব ফেইথ

মুহাম্মাদ অ্যান্ড দি এম্পায়ার্স অব ফেইথ: দ্য ম্যাকিং অফ দ্য প্রফেট অফ ইসলাম () আমেরিকান লেখক শন ডব্লিউ. অ্যান্থনি দ্বারা লিখিত গভীরভাবে গবেষণাপ্রসূত একাডেমিকভাবে স্বীকৃত বই। বইটি ক্যালিফোর্নিয়ার ইউনিভার্সিটি অফ ক্যালিফোর্নিয়া প্রেস ওকল্যান্ড থেকে ২০২০ সালে প্রকাশিত করা হয়। বইটি মুসলিম ও অমুসলিম উভয় সূত্রকে সমন্বিতভাবে বিশ্লেষণ করে দেখানো হয়েছে। কীভাবে মুহাম্মাদের বার্তা ও জীবন পদ্ধতি রাজনৈতিক ও সাংস্কৃতিক প্রেক্ষাপটে গঠিত ও বিকশিত হয়েছে, সেটা বিস্তারিত আলোচনায় দেখানো হয়েছে।

 বিষয়বস্তু 
জেমসের মতবাদের মতো প্রাচীন অমুসলিম দলিল এবং মুসলিম হাদিস ও সিরাহ সাহিত্য বিশ্লেষণ করে মুহাম্মদের জীবনের প্রাথমিক তথ্য উপস্থাপন করা হয়েছে। এছাড়াও বইটিতে বাইজান্টাইন ও পারস্য সাম্রাজ্যের ধর্মীয় ও রাজনৈতিক প্রেক্ষাপটে মুহাম্মদের বার্তার গঠন ও গ্রহণযোগ্যতা বিশ্লেষণ করা আছে। বইটিতে প্রাচীন আরবি সাহিত্য যেমন ইবন ইসহাক ও ইবন শিহাব আল-জুহরির রচনাগুলোর উৎপত্তি ও প্রভাব নিয়ে বিস্তারিত রচনা আছে। নবী মুহাম্মদের জীবনের বিভিন্ন ঘটনার উপর ভিত্তি করে লেখা চিঠিগুলোর বিশ্লেষণ করে নবীর জীবনী বোঝার চেষ্টা করা হয়েছে।

 মূল্যায়ন 
একাডেমিক রিভিউ যেমন ওপেন লেটারস রিভিউয়ের প্রতিষ্ঠাতা সম্পাদক স্টিভ ডোনোগু বলেন, বইটি নানা অস্থির আলোচনাকে একটি শান্ত এবং সমাধান করার লক্ষ্যের দিকে অনেক এগিয়ে গেছে... পাঠ্য সম্পর্কে জিজ্ঞাসুদের জন্য এটি একটি আনন্দের বিষয়। বইটি জুলাই ২০২৫ সালে গুডসরিডস বুক রিভিউ ওয়েবসাইটে ৬৯ টি রেটিং নিয়ে ৪.৩৮ রেটিং পেয়েছে। জার্নাল অফ দ্য আমেরিকান একাডেমি অফ রিলিজিয়ন উল্লেখ করেছে, প্রাথমিক ইসলাম বা শেষ প্রাচীনত্বের যেকোনো পণ্ডিত বা স্নাতকোত্তর শিক্ষার্থীর জন্য এই বইটি পড়া বাধ্যতামূলক।" বইটি যত্ন সহকারে গবেষণা ভিত্তিক একটি পুঙ্খানুপুঙ্খ বিশ্লেষণ প্রদান করে... পাশাপাশি মুহাম্মদের অধ্যয়নের উপর একটি নতুন দৃষ্টিভঙ্গি প্রদান করে এবং পণ্ডিত সাহিত্যে একটি গুরুত্বপূর্ণ অবদান রাখে।

 পরবর্তী গবেষণা 
২০২০ সালে মার্কিন যুক্তরাষ্ট্রের ইউনিভার্সিটি অফ ক্যালিফোর্নিয়া প্রেস থেকে কুরআন গবেষণার পর্যালোচনা জার্নাল থেকে বইটির উপর একটি গবেষণা লেখা হয়। নোরা কে. স্মিথ গবেষণায় দেখিয়েছে বইটি মুহাম্মদের জীবন ও সময়ের ঐতিহাসিক গবেষণাকে পুনরুজ্জীবিত করার" চেষ্টা করেছে এবং এটি "ঐতিহাসিক পরিস্থিতি এবং বৌদ্ধিক স্রোতের উপর নতুন আলোকপাত করার চেষ্টা করেছে। মার্চ ২০২১ সালে গ্যাব্রিয়েল সাইদ রেনল্ডস ক্যালিফোর্নিয়া বিশ্ববিদ্যালয় প্রেস থেকে একটি গবেষণা প্রকাশ করে। এই গবেষণায় শন ডব্লিউ. অ্যান্থনি রেফারেন্সগুলোকে কিভাবে চিত্রিত করেছে, সেটা নিয়ে আলোকপাত করা আছে। গবেষক প্রথম ক্রমের উৎস বলতে কুরআন এবং দ্বিতীয় ক্রমের উৎস বলতে গবেষণালব্ধ জ্ঞান বলে তার আলোচনা চালিয়ে গিয়েছেন।

২০২১ সালের সেপ্টেম্বরে সেসেলিয়া পালোমবো নেদারল্যান্ডের লেইডেন বিশ্ববিদ্যালয় থেকে বইটির উপর গবেষণাপত্র প্রকাশ করে। গবেষক বলেন, বইটি কিছু বিস্তৃত বিতর্কের পাশাপাশি প্রাথমিক ইসলামী উৎস সম্পর্কিত নির্দিষ্ট আলোচনার পর্যালোচনা করে। এতে প্রাথমিক নথির সুন্দর ছবি এবং আরবি গ্রন্থ থেকে কিছু মনোরম অনুবাদ অন্তর্ভুক্ত রয়েছে। ২০২৩ সালে জোনাথান বার্কে বইটির একই নামে আমেরিকান হিস্টোরিক্যাল রিভিউ জার্নালে ১৫০০ পৃষ্ঠার একটি গবেষণা পত্র প্রকাশ করে। গবেষণা পত্রটিতে দেখানো হয়েছে, ইসলাম একচেটিয়াভাবে মূলত আরবের ধর্ম ছিল না; বরং এটি একটি নতুন ধর্ম এবং মুসলিম সম্প্রদায়ের রাজনৈতিক মুক্তি নিয়ে ধর্মটি এসেছিলো।

 আরো দেখুন 
 ইউরোপে মুহাম্মাদ: পশ্চিমা মিথ তৈরির হাজার বছর
 দ্য লাইফ অ্যান্ড রিলিজিয়ন অব মোহাম্মদ: দ্য প্রফেট অব অ্যারাবিয়া
 মুহাম্মাদ দ্য ওয়ার্ল্ড-চেঞ্জার: অ্যান ইনটিমেট পোর্ট্রেট

 তথ্যসূত্র 

 বহিঃসংযোগ 

 আল মুসলিহ.অর্গে মুহাম্মাদ অ্যান্ড দি এম্পায়ার্স অব ফেইথ
 গুগল বুকসে মুহাম্মাদ অ্যান্ড দি এম্পায়ার্স অব ফেইথ
 একাডেমিয়া.এডু ওয়েবসাইটে লেখকের গবেষণাপত্রসমূহ

বিষয়শ্রেণী:ইংরেজি ভাষায় মুহাম্মাদের জীবনীগ্রন্থ
বিষয়শ্রেণী:২০২০-এর বই
বিষয়শ্রেণী:ইংরেজি ভাষার অ-কল্পকাহিনী বই
বিষয়শ্রেণী:ইসলামি সাহিত্য
বিষয়শ্রেণী:মুহাম্মাদের সাংস্কৃতিক চিত্রায়ণ